Mikloško, Jozef, poslanec NR SR (2014-05-29):
Vážená pani podpredsedníčka, vážení páni ministri, členovia vlády, dovoľte mi predložiť krátku interpeláciu na pani ministerku zdravotníctva, ktorá sa týka vytvorenia pracovnej skupiny pre problematiku očkovania a postvakcinačných reakcií. Vážená pani ministerka, množstvo štúdií poukazuje na to, že zlý zdravotný stav detí súvisí aj s narastaným počtom vakcín pri očkovaní. Existujú výskumy, najmä v zahraničí, o postvakcínových reakciách. Aj preto sme s pánom poslancom Uhliarikom predložili zákon, ktorý je v programe tejto schôdze, ktorý sa týka odškodnenia po poškodeniach z dôvodov očkovania. Tentokrát z mojej interpelácie sa jedná iba o návrh na vytvorenie pracovnej skupiny pre sledovanie objasňovania a závažných postvakcínových reakcií, čo by som považoval za prínos a prospech pre zdravie detskej populácie. V tejto problematike už veľmi dlho pracuje pán doktor Štefan Rosipal a práve vychádzam z odpovede a z korešpondencie tohto pána doktora, ktorý už dlhodobo hovorí a píše o tejto, o vytvorení tejto pracovnej skupiny. V roku 2006 bola podľa ministerstva zdravotníctva zriadená pracovná skupina pre imunizáciu ako poradná skupina Úradu verejného zdravotníctva. Tá sa vo svojej činnosti, tá vo svojej činnosti využila najnovšie poznatky vo vakcinológii a odporúčanie Svetovej zdravotníckej organizácie a Európskej komisie, avšak sa vyjadrila, že sledovanie nežiaducich účinkov liekov vrátane vakcín zabezpečuje ŠÚKL. Nežiaduce účinky v súvislosti s očkovaním je lekár povinný hlásiť v súlade s platnou legislatívou ŠÚKL a príslušnému regulárnemu úradu verejného zdravotníctva, ktoré následne vyhodnocuje a zasiela výrobcovi, a európskej databanky nežiaducich účinkov EudraVigilance. Kompetentný ŠÚKL je pozastavením výskumu, pozastavením distribúcie vakcíny, zrušením registrácie a zamedzením obmedzení na použitie vakcíny. V nadväznosti vás preto žiadam o informáciu, aký počet nahlásení s nežiaducimi účinkami od lekárov prijal ŠÚKL spolu s príslušným Úradom verejného zdravotníctva a v koľkých prípadoch došlo k pozastaveniu distribúcie vakcíny alebo zrušeniu registrácie. Ministerstvo zdravotníctva svojho času požiadalo ŠÚKL o stanovisko k vytvoreniu pracovnej skupiny, ešte v októbri 2012 generálny riaditeľ sekcie farmácie a liekovej politiky v písomnej odpovedi vyjadril stanovisko ŠÚKL, ktoré víta túto iniciatívu a kladne sa vyjadril k potrebe predmetnú skupinu zriadiť. Odporučil, aby sa priamo obrátil na riaditeľa ŠÚKL a s ním prejednal možnosti naplnenia tohto návrhu. V tom istom roku však vedúci služobného úradu, riaditeľ ŠÚKL dodal, že kompetentnosť zriadenia tejto pracovnej skupiny je na MZV SR, ministerstve zdravotníctva Slovenskej republiky. V následnej reakcii pán riaditeľ zo ŠÚKL však prezentoval názor, že aktuálne nastavenie systému, ktorý je v súlade s Európskou úniou, týkajúci sa Pharma Vigilant za dostatočné. Napriek tomu by som si dovolil upriamiť vašu pozornosť naozaj na zriadenie takejto pracovnej skupiny, ktorá by mala zástupcu ministerstiev, ministerstva zdravotníctva, ŠÚKL, nejakých pediatrov, imunológov, epidemiológov aj predstaviteľov prípadne laickej verejnosti, ktorá sa tomu už dlhodobo venuje a ktorej cieľom by bolo zhromažďovať a vyhodnocovať údaje o nežiaducich účinkoch v súvislosti s očkovaním. Mám pripravenú aj takú pracovnú náplň tejto pracovnej skupiny, ktorú vám potom v interpelácii presne ako návrh zašlem. Ďakujem, to je všetko.